**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

Τηλ.: **6978520351, 6974881331,** fax: **2674022211,** web site: [**www.eakp.gr**](http://www.eakp.gr)**,**  email: **info@eakp.gr**

 **Αθήνα 9 Μαρτίου 2021**

 **Προς: Κο Αρχηγό Πυροσβεστικού Σώματος**

 **Κολοκούρη Στέφανο**

 **Κοιν.: Κο Υπουργό Προστασίας του Πολίτη**

 **Χρυσοχοΐδη Μιχαήλ**

 **Ko Υφυπουργό Πολιτικής Προστασίας**

 **Χαρδαλιά Νικόλαο**

 **Α.Δ.Ε.Δ.Υ. – Π.Ο.Ε.Υ.Π.Σ.**

 **Εκλογικούς συνδυασμούς - Εργαζόμενους Π.Σ.**

**Θέμα: « Ενημέρωση για την εξέλιξη της εκλογικής διαδικασίας για τα Υπηρεσιακά**

 **Συμβούλια Μεταθέσεων και λήψη μέτρων για την εξασφάλιση όλων των**

 **υγειονομικών πρωτοκόλλων κατά την διάρκεια της διαλογής των ψηφοδελτίων**

 **και την καταμέτρηση των ψήφων »**

**Κύριε Αρχηγέ**

Με την **υπ Αριθμ. Πρωτ. 5989 Φ.202.7 29/1/2021** απόφασή σας, ξεκίνησε στις **1/2/2021** η εκλογική διαδικασία για την ανάδειξη αιρετών μελών στα Υπηρεσιακά Συμβούλια μεταθέσεων, βάση της οποίας τερματίστηκε στις **25/2/2021** η επιστολική ψηφοφορία σύμφωνα με τα οριζόμενα από την παραπάνω σχετική απόφαση.

Από λήξη της ψηφοφορίας και μέχρι σήμερα δεν έχει υπάρξει ενημέρωση από την πλευρά της υπηρεσίας για την εξέλιξη της διαδικασίας και συγκεκριμένα για το πότε θα αρχίσει το άνοιγμα των φακέλων και η καταμέτρηση των ψήφων, όπως επίσης και σε ποιον χώρο θα πραγματοποιηθούν οι προαναφερόμενες ενέργειες.

Λαμβάνοντας αυτά υπόψη, αλλά και το γεγονός ότι η πανδημία χτυπά και τους υπαλλήλους του Π.Σ. έχοντας αρκετά κρούσματα και στον 1ο Πυροσβεστικό Σταθμό Αθηνών, ότι τα προηγούμενα χρόνια η διαδικασία καταμέτρησης των ψήφων για τα Υπηρεσιακά Συμβούλια μεταθέσεων, πραγματοποιούνταν σε χώρο των εγκαταστάσεων του Α.Π.Σ., ζητάμε από εσάς να μεριμνήσετε ώστε:

* Να υπάρξει η απαραίτητη ενημέρωση για τον χρόνο και τον τρόπο ολοκλήρωσης της εκλογικής διαδικασίας για τα υπηρεσιακά συμβούλια μεταθέσεων.
* Να διατεθεί κατάλληλος χώρος που θα εξασφαλίζει όλα τα υγειονομικά πρωτόκολλα και τις οδηγίες του Ε.Ο.Δ.Υ. με τα ανάλογα τετραγωνικά ώστε να τηρούνται οι σωστές αποστάσεις των μελών της Εφορευτικής Επιτροπής και των εκπροσώπων των παρατάξεων. Να υπάρξει επάρκεια υγειονομικών υλικών προστασίας, όπως μάσκες, αντισηπτικά διαλύματα, γάντια μιας χρήσης κ.α. Να διενεργηθούν πριν την έναρξη της διαδικασίας καταμέτρησης τεστ ταχείας ανίχνευσης ( rapid tests ), με ευθύνη της υπηρεσίας, σε όλους τους συμμετέχοντες.

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**